**VARAŽDINSKA ŽUPANIJA**

**OSNOVNA ŠKOLA „GUSTAV KRKLEC“ MARUŠEVEC**

Čalinec 78, 42243 Maruševec

KLASA: 112-02/23-01/4

URBROJ: 2186-127-01-23-1

Čalinec, 22.08.2023. godine

Na temelju članka 107. Zakona o odgoju i obrazovanju u osnovnoj i srednjoj školi (NN broj 87/08,86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22) te Pravilnika o pomoćnicima u nastavi i stručnim komunikacijskim posrednicima (NN 102/18., 22/20, 91/23), a u sklopu provedbe projekta „Zajedno možemo više“ čiji je nositelj Varaždinska županija, Osnovna škola „Gustav Krklec“ Maruševec raspisuje

**NATJEČAJ**

za radno mjesto

1. Pomoćnik/pomoćnica u nastavi učenicima s teškoćama u razvoju na određeno vrijeme do kraja nastavne godine 2023./2024. s nepunim radnim vremenom od 20 sati tjedno – 2 izvršitelja/izvršiteljice

UVJETI:

- najmanje srednja stručna sprema (četverogodišnji program)

- nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi.

Izabrani kandidati obvezni su savladati program osposobljavanja za rad s učenicima s teškoćama u razvoju prije početka rada. Kandidati koji su završili program osposobljavanja obavezni su prilikom javljanja na natječaj dostaviti i presliku potvrde/uvjerenja kao dokaz o osposobljavanju.

Uz vlastoručno potpisanu prijavu kandidati su dužni priložiti:

1. životopis
2. diplomu, odnosno dokaz o stečenoj srednjoj stručnoj spremi
3. dokaz o državljanstvu
4. dokaz o evidentiranom radnom stažu (elektronički zapis Hrvatskog zavoda za mirovinsko osiguranje)
5. uvjerenje nadležnog suda da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakon o odgoju i obrazovanju u osnovnoj i srednjoj školi (ne starije od 30 dana)
6. Uvjerenje o završenom osposobljavanju za rad s učenicima s teškoćama u razvoju (ukoliko je završen program osposobljavanja za pomoćnika u nastavi).

Navedene isprave odnosno prilozi prijavi dostavljaju se u neovjerenoj preslici.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (NN 78/93, 29/94, 162/98, 16/07, 75/09, 120/16).

Na natječaj se mogu javiti osobe oba spola u skladu sa Zakonom o ravnopravnosti spolova (NN 82/08 i 69/17).

Kandidat koji se poziva na pravo prednosti pri zapošljavanju dužan je u prijavi na javni natječaj pozvati se na to pravo i uz prijavu na natječaj pored isprava o ispunjavanju traženih uvjeta iz javnog natječaja priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju iz članka 102. stavaka 1. - 3. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17,98/19, 84/21) dužni su priložiti sve dokaze o ispunjavanju traženih uvjeta iz natječaja, te dostaviti i dokaze iz članka 103. stavka 1. navedenog Zakona u svrhu ostvarivanja prava prednosti pri zapošljavanju, a koji su objavljeni na poveznici Ministarstva hrvatskih branitelja: https://branitelji.gov.hr/UserDocsImages//dokumenti/Nikola//popis%20dokaza%20za%20ostvari vanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidati koji se pozivaju na pravo prednosti pri zapošljavanju prema Zakonu o civilnim stradalnicima iz Domovinskog rata (NN br. 84/21) dužni su priložiti sve dokaze o ispunjavanju traženih uvjeta iz natječaja, te dostaviti i dokaze iz navedenog Zakona u svrhu ostvarivanja prava prednosti pri zapošljavanju, a koji su objavljeni na poveznici Ministarstva hrvatskih branitelja: https://branitelji.gov.hr/UserDocsImages//dokumenti/Nikola//popis%20dokaza%20za%20ostvari vanje%20prava%20prednosti%20pri%20zapo%C5%A1ljavanju- %20Zakon%20o%20civilnim%20stradalnicima%20iz%20DR.pdf

Kandidatom prijavljenim na javni natječaj smatrat će se samo osoba koja podnese pravodobnu i potpunu prijavu te ispunjava uvjete javnog natječaja. Nepotpune i nepravovremene prijave neće se razmatrati.

Kandidat/kinja prijavom na natječaj daje suglasnost za obradu osobnih podataka navedenih u svim dostavljenim prilozima odnosno ispravama za potrebe natječajnog postupka sukladno važećim propisima o zaštiti osobnih podataka.

Rok za podnošenje prijave na natječaj je osam dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje, te na mrežnim stranicama i oglasnoj ploči Škole, u razdoblju od 23.08.2023. – 31.08.2023. godine.

Prijave s dokazima o ispunjavanju uvjeta dostavljaju se osobno u tajništvo ili poštom na adresu:

Osnovna škola „Gustav Krklec“ Maruševec, Čalinec 78, 42243 Maruševec

s naznakom: „Za natječaj – pomoćnik/pomoćnica u nastavi“.

O rezultatima natječaja svi kandidati će biti obaviješteni putem mrežne stranice <http://os-gkrklec-calinec.skole.hr/> najkasnije u roku od osam dana od dana sklapanja ugovora o radu s odabranim/om kandidatom/kinjom.

RAVNATELJ:

Tomislav Vincek